CELEX: 31987R0229
Language: el
Date: 1987-01-26 00:00:00
Title: Κανονισμός (ΕΟΚ) αριθ. 229/87 του Συμβουλίου της 26ης Ιανουαρίου 1987 για την τροποποίηση του κανονισμού (ΕΟΚ) αριθ. 1785/81 περί κοινής οργάνωσης της αγοράς στον τομέα της ζάχαρης

Avis juridique important

|

31987R0229

Κανονισμός (ΕΟΚ) αριθ. 229/87 του Συμβουλίου της 26ης Ιανουαρίου 1987 για την τροποποίηση του κανονισμού (ΕΟΚ) αριθ. 1785/81 περί κοινής οργάνωσης της αγοράς στον τομέα της ζάχαρης  

Επίσημη Εφημερίδα αριθ. L 025 της 28/01/1987 σ. 0001 - 0001 Φινλανδική ειδική έκδοση: Κεφάλαιο 3 τόμος 22 σ. 0123  Σουηδική ειδική έκδοση: Κεφάλαιο 3 τόμος 22 σ. 0123 

***** ΚΑΝΟΝΙΣΜΟΣ (ΕΟΚ) αριθ. 229/87 ΤΟΥ ΣΥΜΒΟΥΛΙΟΥ  της 26ης Ιανουαρίου 1987  για την τροποποίηση του κανονισμού (ΕΟΚ) αριθ. 1785/81 περί κοινής οργανώσεως της αγοράς στον τομέα της ζάχαρης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 11 παράγραφος 1 του κανονισμού (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως των αγορών στον τομέα της ζάχαρης (2), όπως τροποποιήθηκε τελευταία από τον κανονισμό (ΕΟΚ) αριθ. 3666/86 (3), προβλέπει ότι οι οργανισμοί παρεμβάσεως μπορούν να πωλούν ζάχαρη σε τιμή ανώτερη από την τιμή παρεμβάσεως, όταν η ζάχαρη αυτή δεν εξάγεται ως έχει ή υπό τη μορφή μεταποιημένων προϊόντων ή δεν προορίζεται για τη διατροφή των ζώων·  ότι ο κανόνας που αναφέρθηκε δεν επιτρέπει, ενδεχομένως, να διατεθεί στις φιλανθρωπικές οργανώσεις ζάχαρη που θα προορίζεται για την ανθρώπινη κατανάλωση στην Κοινότητα· ότι εφεξής θα πρέπει να επιτραπεί μια τέτοια δυνατότητα όταν αυτή βρίσκεται στα πλαίσια συγκεκριμένων ενεργειών επείγουσας ενίσχυσης που εξασφαλίζουν τον εφοδιασμό και υλοποιούν συγχρόνως ενέργειες για ανθρωπιστικούς σκοπούς·  ότι η αποτελεσματικότητα τέτοιων ενεργειών εναποκρίνεται στην ταχύτητα της εφαρμογής τους· ότι θα πρέπει συνεπώς να προβλεφθεί στην περίπτωση αυτή η εφαρμογή της καταλληλότερης διαδικασίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1785/81 τροποποιείται ως εξής:  1. Στο άρθρο 11 παράγραφος 1 προστίθεται η ακόλουθη παράγραφος 1α:  «1α. Κατά παρέκκλιση από την παράγραφο 1, μπορεί να αποφασιστεί ότι οι οργανισμοί παρεμβάσεως θα θέτουν ζάχαρη ως έχει την οποία κατέχουν στη διάθεση φιλανθρωπικών οργανώσεων - αναγνωρισμένων από αυτό το κράτος μέλος ή, ελλείψει αναγνωρίσεως παρομοίων οργανώσεων εκ μέρους του, από την Επιτροπή- οι οποίες ενεργούν στα πλαίσια συγκεκριμένων ενεργειών επείγουσας ενίσχυσης σε τιμή μικρότερη από την τιμή παρεμβάσεως ή δωρεάν για την ανθρώπινη κατανάλωση στην εσωτερική αγορά της Κοινότητας.  2. Στο άρθρο 11, η παράγραφος 3 αντικαθίσταται ως εξής:  «3. Οι λεπτομέρειες εφαρμογής του παρόντος άρθρου καθώς και η απόφαση της διαθέσεως που αναφέρεται στην παράγραφο 1α θεσπίζονται κατά τη διαδικασία που προβλέπεται στο άρθρο 41.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιανουαρίου 1987.  Για το Συμβούλιο  Ο Πρόεδρος  L. TINDEMANS  (1) Γνώμη που διατυπώθηκε στις 23 Ιανουαρίου 1987 (δεν έχει ακόμη δημοσιευθεί στην Επίσημη Εφημερίδα).  (2) ΕΕ αριθ. L 177 της 1. 7. 1981, σ. 4.  (3) ΕΕ αριθ. L 339 της 2. 12. 1986, σ. 10.